Prech Regina: A tatárok Tarjánban

Egy szép napon kint játszottunk az udvaron, amikor nagy durranásokat és lövöldözéseket hallottunk. Mi anyuékkal menekültünk. Mikor elfáradtunk, egy bokorban pihentünk meg a Gerecse lábánál.

 Láttuk ám a tatárokat! Nagy félelmet keltettek bennünk, ahogy vágtattak lovaikon. Szerencsére minket nem vettek észre! A falubeliek és mi elindultunk a hegyen, mert ott volt egy barlang. Mikor visszanéztünk, láttuk a falut égni és még a könny is kicsordult a szememből. A szemeim szinte leragadtak az égő gabonamezőkön, ám végül megfordultam és menni akartam, de nem tudtam merre, mert a többiek már elmentek.

„Anya!” – kiabáltam –„hol vagy?”

„Kislányom, itt!” – válaszolt – „gyere feljebb a hegyen!”

Én is elindultam. Ott volt anya és én megöleltem. Némán mentünk tovább a többiekkel. Nagy zörejt hallottunk mögöttünk. A bokor mozgott, s az egyik férfi egy követ dobott oda. Hirtelen egy kis őzike ugrott ki. Figyelt minket egy ideig, majd elszökdécselt.

De aranyos! – kiáltottam.

Anya mosolygott. Mentünk tovább, amíg el nem értünk a barlangig. Ott bent sötét volt és félelmetes. Hallottuk, hogy kiabálnak a faluban a tatárok. Este egy nagy követ toltak a barlanghoz. Tüzet gyújtottunk és vacsoráztunk. Sütöttünk halat és kenyeret ettünk hozzá.

 Ez az egész egy hónapig tartott, utána visszamentünk a faluba, építkeztünk és folytatódott a normális életünk.